CELEX: 32012R0603
Language: el
Date: 2012-04-30 00:00:00
Title: Κατ’ εξουσιοδότηση κανονισμός (ΕΕ) αριθ. 603/2012 της Επιτροπής, της 30ής Απριλίου 2012 , για την τροποποίηση του κανονισμού (EE) αριθ. 1236/2010 του Ευρωπαϊκού Κοινοβουλίου και του Συμβουλίου για τη θέσπιση συστήματος ελέγχου και επιβολής που εφαρμόζεται στη ζώνη της σύμβασης για τη μελλοντική πολυμερή συνεργασία στον τομέα της αλιείας στο Βορειοανατολικό Ατλαντικό

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/9
            
         ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 603/2012 ΤΗΣ ΕΠΙΤΡΟΠΉΣ
   της 30ής Απριλίου 2012
   για την τροποποίηση του κανονισμού (EE) αριθ. 1236/2010 του Ευρωπαϊκού Κοινοβουλίου και του Συμβουλίου για τη θέσπιση συστήματος ελέγχου και επιβολής που εφαρμόζεται στη ζώνη της σύμβασης για τη μελλοντική πολυμερή συνεργασία στον τομέα της αλιείας στο Βορειοανατολικό Ατλαντικό
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1236/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, για τη θέσπιση συστήματος ελέγχου και επιβολής που εφαρμόζεται στη ζώνη της σύμβασης για τη μελλοντική πολυμερή συνεργασία στον τομέα της αλιείας στο Βορειοανατολικό Ατλαντικό και την κατάργηση του κανονισμού (ΕΚ) αριθ. 2791/1999 του Συμβουλίου (1), και ιδίως το άρθρο 51 στοιχείο δ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1236/2010 ενσωματώνει στην ενωσιακή νομοθεσία τις διατάξεις του συστήματος ελέγχου και επιβολής (εφεξής: το σύστημα) που θεσπίστηκαν βάσει σύστασης που εγκρίθηκε από τον Επιτροπή Αλιείας Βορειοανατολικού Ατλαντικού (NEAFC) κατά την ετήσια συνάντησή της στις 15 Νοεμβρίου 2006 και τροποποιήθηκε κατόπιν δυνάμει σειράς συστάσεων κατά τις ετήσιες συνεδριάσεις του Νοεμβρίου 2007, 2008 και 2009.
            
         
               (2)
            
            
               Κατά την ετήσια συνάντησή της τον Νοέμβριο του 2011 η NEAFC ενέκρινε τη σύσταση 9: 2012 βάσει της οποίας τροποποιείται το άρθρο 14 του συστήματος σχετικά με την κοινοποίηση εκθέσεων και μηνυμάτων στη γραμματεία της NEAFC.
            
         
               (3)
            
            
               Δυνάμει των άρθρων 12 και 15 της σύμβασης περί της μελλοντικής πολυμερούς συνεργασίας στον τομέα της αλιείας στον Βορειοανατολικό Ατλαντικό που ενέκρινε το Συμβούλιο δυνάμει της απόφασης 81/608/ΕΟΚ (2), η εν λόγω σύσταση τέθηκε σε ισχύ στις 3 Φεβρουαρίου 2012,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 12 του κανονισμού (ΕΕ) αριθ. 1236/2010 παρεμβάλλεται η ακόλουθη παράγραφος 1α μετά την παράγραφο 1:
   
      «1α.   Οι εκθέσεις για τις οποίες γίνεται μνεία στο άρθρο 9 είναι δυνατόν να ακυρώνονται κατόπιν υποβολής έκθεσης ακύρωσης.
      Σε περίπτωση που μια έκθεση απαιτεί διόρθωση, ακυρώνεται μέσω έκθεσης διόρθωσης. Νέα, διορθωμένη έκθεση αποστέλλεται ύστερα από την έκθεση ακύρωσης και εντός της ίδιας προθεσμίας με εκείνη που ορίζεται στο άρθρο 9.
      Σε περίπτωση που το κέντρο παρακολούθησης της αλιείας του κράτους μέλους σημαίας δεχτεί την ακύρωση έκθεσης, το γνωστοποιεί στη γραμματεία της NEAFC.».
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 348 της 31.12.2010, σ. 17.
   
      (2)  ΕΕ L 227 της 12.8.1981, σ. 21.